D'acord amb el Reglament (UE) 1305/2013 del Parlament Europeu i del Consell, de 17 de desembre, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, el Programa de desenvolupament rural de Catalunya per al període 2014-2020 (en endavant, PDR), amb el vistiplau previ del Govern mitjançant l'Acord de 15 de juliol de 2014, ha estat aprovat per la Comissió Europea mitjançant la Decisió d'execució C(2015) 5325 final de 28 de juliol, modificada per la Decisió d'execució C(2015) 9760 final de 18 de desembre, i per la Decisió d'execució C(2016) 5998 final de 16 de setembre, per la Decisió d'execució C(2017) 5971 final de 25 d'agost, per la Decisió d'execució C(2018) 2520 final de 20 d'abril, i per la Decisió d'execució C(2018) 7765 final de 19 de novembre, preveu dins la mesura 04 d'ajuts a les inversions en actius físics les operacions destinades a les inversions relatives a la transformació i comercialització d'aliments (04.02.01) i les relatives a la mitigació del canvi climàtic en la transformació d'aliments (04.02.02) que continguin inversions materials i immaterials en transformació, comercialització o desenvolupament de productes agraris.
Amb aquests ajuts, es pretén donar resposta als focus àrea de la prioritat 3.A Millora de la competitivitat dels productes primaris, integrant-los millor en la cadena agroalimentària, i de la prioritat 5), bàsicament en la línia de facilitar el subministrament i l'ús de fonts renovables d'energia, subproductes, residus i altra matèria primera no alimentària per impulsar el desenvolupament de la bioeconomia.
Així mateix, l'alt grau de sinergia entre la producció agrària i l'agroindústria i la capacitat que aquesta agroindústria té per crear llocs de treball fan que el sector agroalimentari tingui una gran importància a l'hora de contribuir a l'estabilització de la població rural a Catalunya.
El Reglament delegat (UE) 807/2014 de la Comissió, d'11 de març, completa el Reglament (UE) 1305/2013 del Parlament Europeu i del Consell, de 17 de desembre, i introdueix disposicions transitòries, i el Reglament d'execució (UE) 808/2014 de la Comissió, de 7 de juliol, estableix disposicions d'aplicació del Reglament (UE) 1305/2013 del Parlament Europeu i del Consell, de 17 de desembre.
D'altra banda, el Reglament (UE) 1303/2013 del Parlament Europeu i del Consell, de 17 de desembre, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
El procediment de tramitació d'aquests ajuts s'efectua per mitjans telemàtics per als subjectes obligats d'acord amb l'article 3 de l'Ordre PDA/20/2019, de 14 de febrer, sobre les condicions per a la posada en funcionament de la tramitació electrònica.
Aquestes operacions estan sotmeses al règim de transparència i al sistema de control i sancions establert en el Reglament (UE) 1306/2013 del Parlament Europeu i del Consell, de 17 de desembre, sobre finançament, gestió i seguiment de la Política Agrària Comuna, pel qual es deroguen els reglaments (CE) 352/78, (CE) 165/94, (CE) 2799/98, (CE) 814/2000, (CE) 1290/2005 i (CE) 485/2008 del Consell.
Conseqüentment, valorada la conveniència de continuar donant suport al sector de la indústria agroalimentària mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries i en ús de les atribucions que m'han estat conferides,
Aprovar les bases reguladores dels ajuts del Programa de desenvolupament rural de Catalunya 2014-2020 destinats a inversions per a la transformació i comercialització d'aliments (operació 04.02.01) i les bases reguladores dels ajuts destinats a inversions en la mitigació del canvi climàtic en la transformació d'aliments (operació 04.02.02) que es publiquen a l'annex 1, i també les inversions subvencionables i no subvencionables que es detallen en els annexos 2 i 3, respectivament, d'aquesta Ordre.
Aprovar el procediment de participació per mitjans telemàtics en la convocatòria pública per a la concessió dels ajuts regulats en aquesta Ordre, el qual consta a l'annex 4 d'aquesta Ordre.
Aquests ajuts cofinançats amb el FEADER es tramiten d'acord amb les funcions d'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'organisme pagador dels ajuts finançats pel FEAGA i el FEADER (DOGC 4743, de 19.10.2006).
Es deroga l'Ordre ARP/195/2017, de 21 d'agost, per la qual s'aproven les bases reguladores dels ajuts destinats a les inversions relatives a la transformació i comercialització d'aliments (operació 04.02.01) i les relatives a la mitigació del canvi climàtic en la transformació d'aliments (operació 04.02.02) (DOGC 7440, de 24.8.2017), la qual només resta aplicable als ajuts convocats a l'empara seva.
Aquesta Ordre entrarà en vigor l'endemà de la seva publicació al Diari Oficial de la Generalitat de Catalunya (DOGC).
Barcelona, 31 de juliol de 2019
1 Objecte dels ajuts i actuacions subvencionables
L'objecte dels ajuts que estableix l'Ordre és el foment dels projectes d'inversió executats a Catalunya:
a) Destinats a la transformació i/o comercialització d'aliments (operació 04.02.01) dels productes recollits a l'annex I del Tractat de funcionament de la Unió Europea (en endavant, Tractat FUE), excepte els de la pesca i els productes forestals.
b) Que contribueixin a la mitigació del canvi climàtic, en la transformació d'aliments (operació 04.02.02), relacionats amb algun procés de transformació i/o comercialització dels productes agrícoles recollits a l'annex I del Tractat FUE, excepte els de la pesca i els productes forestals.
Solament es consideraran subvencionables les inversions que no intervinguin en el procés de producció directament i que permetin obtenir una millora ambiental que vagi més enllà de la derivada de la normativa ambiental vigent.
1.1 Les inversions subvencionables dels ajuts establerts són les que es recullen a l'annex 2 de l'Ordre.
En el cas que la totalitat de matèries primeres i productes elaborats no pertanyin a l'annex I del Tractat FUE, la inversió serà subvencionable només si se superen en un 50% en pes i valor les matèries primeres i productes elaborats que pertanyin a l'annex I TFUE.
En aquest cas, s'aplicarà la reducció proporcional d'inversió subvencionable.
1.2 No se subvencionarà la llista d'inversions que recull l'annex 3 de l'Ordre.
Així mateix, no seran subvencionables les inversions:
- per a la mateixa finalitat en les zones Leader relacionades a la web del DARP, per un import menor als 250.000,00 euros.
- relatives a productes vitivinícoles de la part II de l'annex VII del Reglament (UE) 1308/2013 del Parlament Europeu i del Consell, de 7 de desembre.
a) L'apartat 1.1 a) hauran de complir els objectius de l'operació 04.02.01 del PDR 2014-2020 i, en qualsevol cas, han d'adreçar-se a algun dels àmbits següents:
- Millorar la competitivitat de les indústries amb processos innovadors de transformació i/o comercialització dels productes agrícoles.
- Incrementar el valor afegit dels productes agrícoles destinats a la transformació i/o comercialització, sempre que l'origen sigui l'annex I del Tractat FUE.
- Fomentar la internacionalització de les empreses agroalimentàries.
b) L'apartat 1.1 b) hauran de complir els objectius de l'operació 04.02.02 del PDR 2014-2020 i, en qualsevol cas, han d'adreçar-se a algun dels àmbits següents:
- Ús més eficient de l'energia en la transformació dels aliments.
- Ús de fonts d'energia renovables, de subproductes, de residus i altres matèries primeres no alimentàries per impulsar el desenvolupament de la bioeconomia.
- Reducció de les emissions de gasos amb efecte d'hivernacle.
Poden ser beneficiàries dels ajuts que estableix l'Ordre les persones físiques, jurídiques i les seves agrupacions que des del moment de presentar la seva sol·licitud siguin titulars responsables de l'activitat que fonamenta l'atorgament de l'ajut i que suporten la càrrega financera de les inversions subvencionables i compleixen els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
a) Manipulen o transformen i comercialitzen productes agraris de l'annex I del Tractat FUE, excepte els productes de la pesca i els forestals, o els compleixen com a conseqüència de l'execució del projecte d'inversió.
Cal que la persona beneficiària comercialitzi com a mínim el 50% del valor del producte transformat o manipulat.
b) Compleixen les normes mínimes de respecte envers el medi ambient, seguretat laboral, higiene i, si escau, benestar animal, d'acord amb la normativa específica en vigor.
c) L'empresa és viable econòmicament.
d) No es troba en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
f) En cas d'empreses amb 50 o més treballadors: complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
g) En cas d'empreses de plantilla igual o superior a 25 persones: disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
h) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
En el cas d'empreses de més de 250 treballadors, a més, cal disposar d'un pla d'igualtat entre dones i homes d'acord amb l'article 36 de la Llei 17/2015, de 21 de juliol.
i) En el cas d'associacions i fundacions: tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
j) En el cas de fundacions, a més: haver complert el deure de presentar els comptes anuals davant el protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
k) En el cas d'establiments o parts d'establiments oberts al públic: complir la normativa de política lingüística.
3.1 L'ajut té caràcter de subvenció directament aplicable als imports de les inversions i despeses derivades de les actuacions objecte de l'ajut.
3.2 L'import d'inversió subvencionable no pot superar els 5.000.000,00 euros i no pot ser inferior a 40.000,00 euros per persona beneficiària i per línia d'ajut (operacions 04.02.01 i 04.02.02).
Així mateix, l'import màxim de l'ajut no pot superar els 500.000,00 euros per persona beneficiària i per línia d'ajut (operacions 04.02.01 i 04.02.02).
3.3 El percentatge de subvenció que es podrà concedir a un projecte serà del 25% en el cas de microempreses i petites i mitjanes empreses (PIME), d'acord amb la definició de PIME inclosa en la Recomanació de la Comissió de la UE de 6 de maig de 2003 (2003/361/CE), del 17% en el de les empreses amb menys de 750 treballadors o un volum de negoci inferior a 200 milions d'euros (empreses intermèdies) i del 7% en la resta de casos (grans empreses).
3.3.1 En les empreses PIME, el percentatge d'ajut del 25% es podrà augmentar d'acord amb els criteris següents:
a) Un increment del 3% per a les empreses amb personalitat jurídica associativa (AOP, cooperatives, societats agràries de transformació, societats anònimes laborals de productors agraris i societats mercantils participades majoritàriament per qualsevol de les anteriors).
b) Un increment d'un 3% per a les inversions que s'efectuïn en zones amb limitacions específiques, de muntanya o amb limitacions naturals significatives.
d) Un increment del 3% per a les empreses de nova creació.
e) Un increment del 3% per a les empreses que s'hagin fusionat durant els dos anys anteriors a la sol·licitud de l'ajut.
3.3.2 En les empreses més grans que PIME esmentades en el primer paràgraf de l'apartat 3.3, els percentatges d'ajut del 17% i del 7% es podran augmentar un 3% en el cas que s'hagin fusionat durant els dos anys anteriors a la sol·licitud de l'ajut.
3.4 La quantia màxima destinada a aquests ajuts i l'aplicació pressupostària a la qual s'han d'imputar són les que determini la convocatòria corresponent.
3.5 La subvenció podrà ser reduïda totalment o parcialment abans no es dicti la resolució definitiva com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
3.6 La determinació de les sol·licituds que es podran subvencionar es limitarà segons el nombre total de sol·licituds elegibles i la disponibilitat pressupostària i d'acord amb els criteris de priorització que estableix l'apartat 4 d'aquestes bases reguladores.
4.1 Les sol·licituds d'ajut subvencionables presentades per realitzar les inversions establertes a l'apartat 1.1 a) i/o 1.1 b) seran valorades de manera independent per a cada línia d'ajut.
S'estableixen dos grups de prioritats: les comunes per a ambdues operacions (04.02.01 i 04.02.02) i les específiques de cadascuna de les línies.
4.2 Els criteris de priorització es referiran al NIF de la persona sol·licitant, i solament es tindran en compte els expressament indicats per aquesta persona en el formulari de sol·licitud de l'ajut.
4.3 Els criteris de priorització comuns són els següents:
1) Relació amb el productor de base, fins a 8 punts, d'acord amb el criteri següent referit al darrer any: les organitzacions de productors, les associacions d'organitzacions de productors, les cooperatives, les SAT o les empreses mercantils participades majoritàriament per qualsevol de les anteriors, 8 punts; les empreses que acreditin ser titulars de la producció (s'acredita mitjançant la DUN, o registre d'explotacions), transformació i comercialització del producte, 4 punts, i les empreses que acreditin l'obtenció de més del 50% de la matèria primera directament dels productors, mitjançant factures de compra corresponents a l'exercici anterior, 2 punts.
En cas de concórrer més d'un criteri, solament es tindrà en compte el de major puntuació.
2) Estar acreditat per l'ús del logotip identificatiu de la venda de proximitat en circuit curt, d'acord amb el Decret 24/2013, de 8 de gener, del DARP: 3 punts.
El compliment d'aquest criteri es verifica amb l'acreditació per a la venda de proximitat de productes agroalimentaris emesa pel/per la director/a competent en matèria d'alimentació.
3) Internacionalització de l'empresa, fins a 6 punts, d'acord amb el criteri següent referit a la mitjana dels 3 anys anteriors: valor de les exportacions de 3% a 25% de la facturació de l'empresa, 6 punts; valor de les exportacions de més de 25% a 50% de la facturació de l'empresa, 4 punts, i valor de les exportacions de més de 50% de la facturació de l'empresa, 2 punts.
4) Empreses inscrites en algun dels distintius d'origen o de qualitat (denominació d'origen protegida, indicació geogràfica protegida, especialitat tradicional garantida, marca de qualitat alimentària, producció integrada o ecològica, artesania alimentària) que estableix la Llei 14/2003, de 13 de juny, 2 punts.
5) Estar adherit a l'Acord del Codi de Bones Pràctiques comercials al llarg de la Cadena Alimentària a Catalunya, 2 punts.
Aquesta adhesió, la verifica d'ofici la Direcció General d'Alimentació, Qualitat i Indústries Agroalimentàries.
6) Nova activitat de transformació agroalimentària: 10 punts.
Inclou les empreses que no hagin tingut activitat de transformació agroalimentària abans de la sol·licitud de l'ajut (ja sigui en l'establiment objecte de la inversió o un altre del mateix sol·licitant, NIF).
El compliment d'aquest criteri es verifica a través del Registre Sanitari d'Indústries i Productes Alimentaris de Catalunya i equivalents.
7) Empreses de dimensió micro o petita, d'acord amb la Recomanació 2003/361/CE de la Comissió, de 6 de maig, 6 punts.
8) Empreses que tinguin implementades mesures per al foment de l'economia circular, 3 punts.
S'entendran com a actuacions en economia circular: l'estalvi energètic, la reducció del malbaratament alimentari, la reutilització de subproductes obtinguts en el procés industrial, l'estalvi d'aigua, la reducció d'utilització d'envasos, i l'ecodisseny de la maquinària de fabricació.
4.4 Els criteris següents específics de priorització són els següents:
a) Les sol·licituds d'ajut subvencionables presentades per realitzar les inversions establertes a l'apartat 1.1 a) seran valorades fins a 15 punts amb relació al grau d'innovació del projecte, d'acord amb els criteris de priorització següents:
- Innovació en producte, 4 punts; innovació en procés, 4 punts; innovació en comercialització, 4 punts.
- Contractes vigents formalitzats amb alguna de les universitats públiques catalanes o un dels centres públics catalans de recerca o centres tècnio catalans, 3 punts.
b) Les sol·licituds d'ajut subvencionables presentades per realitzar les inversions establertes a l'apartat 1.1 b) seran valorades fins a 15 punts amb relació al major grau d'eficiència energètica expressada d'acord amb els aspectes que s'indiquen més endavant.
A la certificació, es comprovarà la reducció o implementació declarada mitjançant una memòria mediambiental que haurà de presentar la persona beneficiària:
- Reducció de l'energia fòssil emprada i declarada en el moment de la sol·licitud: 3 punts.
- Reducció de l'energia fòssil emprada i declarada en el moment de la sol·licitud, per implementació d'energies renovables: 5 punts.
- Reducció de l'energia total emprada i declarada en el moment de la sol·licitud, per implementació d'energies renovables: 7 punts.
4.5 En cas d'empat de puntuació en els projectes de les inversions establertes a l'apartat 1.1 a), es prioritzaran els que tinguin una puntuació superior en els criteris específics establerts en l'apartat 4.4 a), relatius a innovació.
I, en cas d'empat en els projectes de les inversions establertes a l'apartat 1.1 b), es prioritzaran els que tinguin una puntuació superior en els criteris específics establerts en l'apartat 4.4 b) relatius a l'eficiència energètica.
Si es manté l'empat, es prioritzaran les empreses que tinguin una puntuació superior en internacionalització.
4.6 Les sol·licituds d'ajut subvencionables presentades per realitzar les inversions establertes a l'apartat 1.1 a) i b) amb una puntuació inferior a 17 punts no seran subvencionables per no assolir els criteris de priorització mínims.
La puntuació màxima que es podrà assolir serà de 55 punts.
4.7 L'aplicació dels criteris de selecció es realitza de la manera següent:
1r Es puntuaran totes les sol·licituds elegibles i s'ordenaran de major a menor puntuació.
2n Aquells expedients que no hagin assolit la puntuació mínima es desestimaran.
3r S'assignarà el pressupost de cada sol·licitud d'acord amb la intensitat d'ajut fixada en l'apartat 3 d'aquest annex, i se seleccionaran els expedients fins a exhaurir el pressupost de la convocatòria.
La resta de sol·licituds es desestimaran per manca de disponibilitat pressupostària.
En el cas que després d'aplicar aquesta selecció quedi pressupost, però sigui insuficient per aplicar la intensitat d'ajut prevista a la convocatòria, a la sol·licitud amb puntuació immediatament inferior (sol·licitud n-1) a la sol·licitud amb puntuació més baixa seleccionada (sol·licitud n) se li podrà aplicar la reducció de la intensitat d'ajut de manera proporcional al pressupost restant disponible.
Quan en la puntuació n-1 es trobi un grup de sol·licituds, s'aplicarà el criteri de desempat que estableix l'apartat 4.5 d'aquest annex per ordenar les sol·licituds que es trobin en aquesta puntuació.
En el cas d'aplicar la reducció de la intensitat d'ajut de manera proporcional al pressupost restant disponible, es tramitarà una proposta de resolució a la persona beneficiària potencial en què es detallarà la puntuació aconseguida i se li proposarà la intensitat d'ajut que li resulti i la possibilitat d'acceptar el pressupost proposat, o bé renunciar-hi.
Si la persona interessada no accepta, se seleccionarà la sol·licitud següent i es procedirà de la mateixa manera.
5 Concurrència amb altres ajuts
5.1 Els ajuts regulats en aquestes bases són incompatibles amb qualsevol altre ajut que, concedit amb la mateixa finalitat, estigui finançat amb fons comunitaris (fons estructurals, fons de cohesió o qualsevol altre instrument financer de la Unió Europea), d'acord amb l'article 59.8 del Reglament (CE) 1305/2013 del Parlament Europeu i del Consell, de 17 de setembre.
5.2 Concretament, aquests ajuts són incompatibles amb les inversions realitzades per les OPFH beneficiàries d'ajuts FEAGA per al mateix projecte d'inversió.
5.3 Aquests ajuts són compatibles amb altres que, per a la mateixa finalitat, puguin concedir altres administracions públiques o ens públics o privats, nacionals o internacionals, no inclosos en els supòsits dels apartats anteriors.
No obstant això, els imports i percentatges de la totalitat dels ajuts concedits per a la mateixa finalitat no podran superar els límits establerts pel Reglament (CE) 1305/2013 del Parlament Europeu i del Consell, de 17 de setembre.
5.4 L'import dels ajuts no podrà superar en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, destinats a la mateixa finalitat, el cost de les actuacions subvencionables.
6.1 Les sol·licituds per acollir-se a aquests ajuts s'han de presentar per mitjans telemàtics des de la pàgina web http://seu.gencat.cat, d'acord amb el procediment establert en l'annex 4, i mitjançant els formularis normalitzats establerts pel DARP, dins el termini establert a la convocatòria.
6.2 En la primera fase de tramitació, d'acord amb les normes establertes en l'apartat 8 d'aquestes bases reguladores, s'ha de presentar:
- El formulari de la sol·licitud d'ajut esmentat a l'apartat anterior.
- La descripció detallada del projecte en què s'exposi de manera raonada i específica com aquest projecte d'inversió millora el rendiment de l'empresa i contribueix expressament a assolir els objectius establerts a l'apartat 1.4 d'aquestes bases reguladores.
- Les inversions a realitzar i els objectius mediambientals indicats a l'apartat 1.4 b) es descriuran i documentaran en la fase de sol·licitud en una memòria, i s'acreditaran mitjançant una memòria mediambiental en la certificació de l'ajut, d'acord amb els apartats 8.7 i 12.10 d'aquestes bases.
- Els plànols de planta amb indicació de la inversió projectada, diferenciant-la de la inversió existent.
- Comptes anuals: balanç, compte de pèrdues i guanys i memòria corresponents als dos darrers exercicis i signats degudament, sempre que no s'hagin presentat amb anterioritat.
Els models a presentar, normals o abreujats, són els que estableixen les normes d'elaboració dels comptes anuals del Pla general comptable.
- Còpia de la certificació de l'acord d'aprovació dels comptes anuals, si la persona sol·licitant està obligada a dipositar els comptes anuals en el Registre Mercantil o en el de Cooperatives.
- Comptes anuals consolidats del grup, si la persona sol·licitant és una societat que forma part d'un grup de societats que estigui obligat a elaborar comptes anuals consolidats.
- Informe de l'auditoria, si la persona sol·licitant està obligada a sotmetre els seus comptes anuals a verificació comptable.
- Estudi de viabilitat de la inversió o un pla d'empresa.
- Document d'informació tecnicoeconòmica.
- Declaració de l'empresa sol·licitant relativa a pimes i grans empreses.
En cas que l'empresa sol·licitant tingui més de 750 treballadors i el seu volum de negoci sigui superior a 200 milions d'euros, no caldrà presentar aquesta documentació, i se li aplicaran directament les condicions establertes en les bases reguladores per a les grans empreses.
Quan l'empresa sol·licitant no pugui acreditar documentalment la dimensió de tot el grup empresarial, es considerarà que aquest grup té més de 750 treballadors i un volum de negoci superior a 200 milions d'euros als efectes de l'ajut.
- Certificat del/de la responsable de personal on s'indiqui el nombre total d'efectius (UTA) de l'empresa i en detalli el tipus de vinculació amb l'empresa: donats d'alta a la Seguretat Social, relació de serveis, autònoms, a través d'empreses de treball temporal.
En cas que l'empresa tingui empreses associades i/o vinculades, també cal presentar aquest certificat de cadascuna.
- Impost sobre Societats corresponent a la persona sol·licitant (model 200).
- Documentació acreditativa dels préstecs subscrits, si se'n tenen.
- Documentació relativa a altres ajuts sol·licitats o concedits per a la mateixa finalitat, si escau.
- Documentació acreditativa, si escau, de la fusió de l'empresa sol·licitant durant els 2 darrers exercicis prevista en l'apartat 3.
- En cas que en l'IAE de l'empresa consti alguna activitat de venda al detall, cal aportar documentació acreditativa de la venda al major.
Llistat de l'IVA del darrer any.
- En cas que el producte transformat objecte de la inversió presentada ja s'exporti, cal presentar còpia del Document Únic Administratiu (DUA) o declaració Intrastat, segons escaigui, en què consti el producte.
- En cas de valoració del criteri 4.3.1 relatiu a l'obtenció de més del 50% de la matèria primera directament dels productors, cal presentar factures de compra corresponents a l'exercici anterior.
- Documentació acreditativa del criteri de prioritat 4.3.8 relatiu a la implementació de mesures per al foment de l'economia circular.
- En cas de valoració del criteri 4.3.3 relatiu a la internacionalització de l'empresa, Declaració de l'IVA corresponent als 3 anys anteriors.
- En cas de valoració del criteri 4.4 a) relatiu a la formalització d'un contracte amb alguna de les universitats públiques catalanes o un dels centres públics catalans de recerca o tècnic catalans, el contracte corresponent.
- En el cas dels ajuts de l'apartat 1.1 b), a més, cal aportar una memòria mediambiental de les actuacions a realitzar, d'acord amb el model normalitzat que es podrà obtenir a qualsevol dependència del DARP o al web http://web.gencat.cat/ca/tramits.
6.3 El formulari de sol·licitud inclourà la descripció del projecte d'inversió, el resum de les inversions, les declaracions responsables d'elegibilitat i priorització, i les declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la seva sol·licitud:
a) El Registre d'Indústries Agràries i Alimentàries de Catalunya (RIAAC) reflecteix la situació actual de les instal·lacions, i és a nom del/de la beneficiari/ària de l'ajut.
b) No s'ha sol·licitat cap altre ajut per a la mateixa finalitat, llevat del supòsit que preveu l'apartat 5 d'aquestes bases, referit a la concurrència amb altres ajuts.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar-ne la quantia, la data de concessió i l'ens corresponent.
c) Totes les dades que consten a la sol·licitud són certes i es compromet a aportar informació i documents necessaris per a la seva comprovació.
d) Accepta les condicions i els compromisos establerts a les disposicions legals que regulen l'ajut i les verificacions corresponents.
e) No està sotmesa a les causes que impedeixin adquirir la condició de persona beneficiària que estableixen l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
f) Compleix la normativa en matèria de seguretat i salut laboral, mediambiental, d'higiene i de benestar animal, si s'escau.
g) El projecte d'inversió no comporta efectes negatius sobre el medi ambient o bé s'ha efectuat una Avaluació de l'Impacte Ambiental segons la normativa mediambiental específica.
h) En el cas d'empreses amb una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
i) L'empresa sol·licitant és viable econòmicament.
j) L'empresa sol·licitant no es troba en situació de crisi, d'acord amb l'apartat 2.1 de la Comunicació de la Comissió per la qual s'estableixen les directrius comunitàries sobre ajuts estatals de salvament i de reestructuració d'empreses en crisi (2014/C 249/C/01).
k) L'empresa té el balanç general, el volum de negoci i el nombre d'efectius d'acord amb els criteris establerts a la Recomanació 2003/361/CE de la Comissió, de 6 de maig, sobre definició de microempreses i petites i mitjanes empreses.
l) L'empresa compleix la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny, si escau.
m) El compte corrent on s'ha d'ingressar l'import de l'ajut inclòs en l'imprès de sol·licitud pertany a la persona beneficiària de l'ajut.
n) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere per resolució administrativa ferma o condemnada per sentència judicial ferma.
o) En el cas d'associacions i fundacions, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
p) En el cas de fundacions, a més, haver complert el deure de presentar els comptes anuals davant el protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
q) En el cas d'establiments o parts d'establiments oberts al públic, complir la normativa de política lingüística.
6.4 En la segona fase del procés de concessió, s'ha de presentar la documentació que s'indica a continuació.
No obstant això, no caldrà presentar la documentació que ja s'hagi presentat anteriorment en el DARP les dades de la qual no hagin variat i continuïn sent vigents.
En aquest cas, cal indicar en l'imprès de sol·licitud el procediment, la campanya o l'any i la unitat del DARP en la qual es va aportar la documentació requerida:
a) En el cas de persones jurídiques, certificat de l'òrgan competent, segons els estatuts de l'entitat, de l'acord de sol·licitar l'ajut, emprendre l'actuació per la qual es demana l'ajut i acceptar els compromisos corresponents.
No caldrà aquest certificat en cas d'administrador únic.
b) Documentació que acrediti que la persona sol·licitant compleix la normativa mediambiental, de seguretat laboral, d'higiene i de benestar animal, si s'escau; en concret, el permís ambiental que correspongui o bé la seva sol·licitud a l'Administració competent.
c) Permís d'obra o bé la seva sol·licitud, si escau.
d) Avaluació de l'impacte ambiental previst de conformitat amb la normativa mediambiental específica, quan pugui tenir efectes negatius sobre el medi ambient.
e) Projecte tècnic bàsic, signat per una persona tècnica i visat pel col·legi professional corresponent, en els supòsits previstos en el Reial decret 1000/2010.
Per a la resta de casos, caldrà la presentació d'una memòria descriptiva i detallada de les actuacions a realitzar.
Tant el projecte com la memòria han de complir el que estableixen aquestes bases i la normativa comunitària, i també l'altra legislació aplicable: cal que incloguin amidaments, plànol de localització de les inversions i plànols de les instal·lacions que diferenciïn les existents i les previstes, descripció del sistema productiu abans i després de les inversions i com contribueix la inversió al compliment dels objectius previstos.
En cas de sol·licitar també l'ajut previst a l'article 2.1 b), es pot presentar el mateix projecte tècnic bàsic per a ambdós ajuts; no obstant això, hauran de diferenciar-se clarament les inversions i el pressupost que es presenten a cadascun d'aquests ajuts.
La persona sol·licitant de l'ajut haurà de presentar com a mínim tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, tret que per les especials característiques de les despeses subvencionables no hi hagi al mercat prou nombre d'entitats que el subministrin o prestin.
Quan es produeixi aquesta circumstància, caldrà adjuntar al projecte una memòria raonada en relació amb l'oferta triada, i/o altra documentació acreditativa de l'exclusivitat signada pel proveïdor o tècnic competent independent.
L'elecció entre les ofertes presentades es realitzarà conformement a criteris d'eficiència i economia.
Quan la proposta no recaigui en l'oferta econòmica més baixa, s'haurà de justificar suficientment la impossibilitat d'obtenció del mateix producte i les mateixes prestacions, i serveis del proveïdor a menor cost, tal com s'ha establert en el paràgraf anterior.
Si no es fa així, se subvencionarà l'import més econòmic.
Les tres ofertes han de procedir d'empreses que no formin part del mateix grup de societats ni estiguin vinculades, d'acord amb l'article 42 del Codi de comerç.
Si es detecten ofertes vinculades de complaença o amb irregularitats, s'actuarà d'acord amb les bases reguladores 13 i 15.
L'anàlisi de vinculació s'efectua també en els termes de la Guia de l'usuari i exemple de declaració publicada per la Comissió Europea en http://publications.europa.eu.
Les factures proforma o ofertes han de ser comparables entre si i descriure i detallar suficientment l'operació, a fi d'identificar cadascun dels elements i preus corresponents, amb la finalitat de verificar-ne el cost raonable.
6.5 La presentació de la sol·licitud de l'ajut per part de la persona interessada comporta l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats de què es tracti.
6.6 En el cas que una persona beneficiària presenti més d'una sol·licitud d'ajut que afecti un mateix establiment industrial, identificat pel número de Registre d'Indústries Agràries i Alimentàries de Catalunya (RIAAC), aquests projectes s'acumularan en un sol expedient, d'acord amb la Llei 39/2015, d'1 d'octubre.
6.7 Les persones sol·licitants han de facilitar tota la informació complementària que els requereixi el DARP a fi d'acreditar els requisits exigits.
7 Compromisos i obligacions de les persones beneficiàries
7.1 Els compromisos i les obligacions bàsics són aquells l'incompliment dels quals comporta conseqüències rellevants per als objectius de l'ajuda, i aquestes repercussions duren més d'un any o és difícil posar-hi fi amb mitjans acceptables.
Els compromisos i les obligacions de la persona beneficiària considerats bàsics són els següents:
7.2.1 En el cas d'ajuts a inversions en què l'actuació subvencionada consisteixi en l'adquisició, construcció, rehabilitació o millora de béns inventariables susceptibles de ser inscrits en el Registre de la Propietat, la persona beneficiària ha de fer constar a l'escriptura que el bé de què es tracti queda afectat a la subvenció per un període de cinc anys a comptar des de la data del pagament final de l'ajut, i també l'import de l'ajut concedit.
7.2.2 Informar el públic de l'ajut obtingut pel FEADER durant la realització d'una operació i el període de manteniment de compromisos de la manera següent:
b) En el cas d'operacions en el marc del PDR que donin lloc a una inversió que rebi un ajut públic total superior a 50.000,00 euros, la persona beneficiària col·locarà un panell (mida mínima A3) o una placa explicativa (mida mínima A4) amb informació sobre el projecte on es destacarà l'ajut financer rebut de la Unió Europea, en un lloc ben visible per al públic.
c) Els cartells, panells, plaques i llocs web duran una descripció del projecte o de l'operació i els elements als quals es refereix el punt 1 de la part 2 de l'annex III del Reglament (UE) 808/2014 de la Comissió, de 17 de juliol.
A més, seguiran les pautes del programa d'identificació visual de la Generalitat de Catalunya (PIV) (s/ guia http://identitatcorporativa.gencat.cat ).
7.2.3 Proporcionar a la Direcció General de Desenvolupament Rural, als avaluadors designats o a altres organismes designats per aquesta Direcció General tota la informació necessària per poder dur a terme el seguiment i l'avaluació del programa, en particular en relació amb el compliment de determinats objectius i prioritats.
7.2.4 Portar un sistema de comptabilitat separat, o bé un codi comptable adequat per a totes les transaccions relatives a l'operació finançada amb càrrec al FEADER.
7.2.5 Durant un període mínim de cinc anys comptat des de la data del pagament de la subvenció, mantenir i gestionar directament l'activitat subvencionada en la zona del PDR, no haver sofert canvis substancials que afectin la naturalesa, els objectius o les condicions d'execució de l'operació, ni canvis en la propietat d'un element d'infraestructura que proporcioni a una empresa o un organisme públic un avantatge indegut.
7.2.6 Sotmetre's a les actuacions de comprovació a efectuar pel DARP, i també a altres comprovacions i controls financers que puguin realitzar els òrgans de control competents, tant nacionals com comunitaris, i aportar tota la documentació que els sigui requerida.
7.2.7 Conservar tota la documentació original dels documents aportats al DARP per a la justificació de la subvenció fins a 5 anys posteriors a la data de pagament final de l'ajut i facilitar-los a les autoritats nacionals i de la UE i, en general, als òrgans de control, quan aquests òrgans la reclamin.
7.2.8 Comunicar al DARP la sol·licitud/concessió d'altres subvencions per a la mateixa finalitat procedents de qualsevol administració pública o ens públic o privat, nacional o internacional (apartat Y.Y de les bases reguladores).
7.2.9 Comunicar al DARP possibles modificacions substancials respecte de la resolució aprovada abans de la seva realització perquè s'estudiïn i, si és el cas, s'aprovin per resolució.
7.2.10 En cas d'empreses que no siguin PIME, no sotmetre la seva activitat productiva a una relocalització fora de la Unió Europea abans de transcorreguts 10 anys des del pagament de l'ajut.
7.2.11 Estar al corrent del pagament de les obligacions tributàries amb l'Agència Estatal d'Administració Tributària i les seves obligacions socials amb la Seguretat Social, i no tenir deutes de cap tipus amb la Generalitat de Catalunya.
8.1 El procediment de concessió de la subvenció es farà en règim de concurrència competitiva i s'efectuarà en dues fases.
8.2 L'òrgan instructor és el Servei d'Indústries i Comercialització Agroalimentàries, els òrgans de tramitació són les Seccions Territorials corresponents i l'òrgan competent per dictar resolucions és el/la director/a general d'Alimentació, Qualitat i Indústries Agroalimentàries.
8.3 Els actes de tràmit que hagi de notificar l'òrgan instructor o el concedent i els òrgans de tramitació es notificaran a les persones interessades mitjançant notificació individual per mitjans electrònics d'acord amb l'apartat 8 de l'annex 4.
8.4 La Comissió de Valoració, que estarà constituïda pel/per la sub-director/a general d'Indústries i Qualitat Agroalimentàries, pel/per la sub-director/a general de Transferència i Innovació Agroalimentària i pel/per la cap del Servei de Promoció de la Qualitat Agroalimentària, determinarà, d'acord amb la llista d'expedients que li trameti l'òrgan instructor, l'assignació del pressupost seguint els criteris de priorització establerts en l'apartat 4 d'aquestes bases reguladores.
8.5 La Comissió de Valoració podrà sol·licitar a l'òrgan instructor tots els documents i informes que consideri necessaris per a l'elaboració de l'informe de valoració.
8.6 D'acord amb la documentació presentada i l'informe de la Comissió de Valoració, l'òrgan instructor elevarà la proposta de resolució corresponent a l'òrgan competent per resoldre.
8.7 En la primera fase, sobre la base de la sol·licitud i la documentació que especifiquen els apartats 6.2 i 6.3, es puntuaran els expedients elegibles segons els criteris de prioritat que estableix l'apartat 4.
En el cas dels ajuts de l'apartat 1.1 b), prèviament, l'òrgan instructor podrà sol·licitar l'avaluació tècnica de les actuacions realitzades per part d'organismes públics competents en matèria mediambiental i energètica, i, en el cas de la prioritat establerta a l'apartat 4.3.8, podrà sol·licitar l'avaluació tècnica de les inversions per part d'organismes públics competents en matèria relacionada amb l'economia circular.
Així mateix, la Comissió de Valoració decidirà, d'acord amb les disponibilitats pressupostàries, els expedients que passen a la segona fase.
En la segona fase, l'òrgan concedent notificarà la puntuació mínima a les persones sol·licitants d'acord amb l'apartat 8 de l'annex 4:
a) Les persones sol·licitants que no hagin assolit la puntuació mínima disposaran d'un termini de deu dies per presentar al·legacions, que si són estimades seguiran el tràmit que descriu l'apartat b) següent, i, si no ho són, se'n dictarà l'oportuna resolució.
b) Les persones sol·licitants que han assolit la puntuació mínima disposaran d'un termini d'un mes per presentar la documentació que indica l'apartat 6.4, relativa a la segona fase del procés.
D'acord amb aquesta documentació, la Comissió de Valoració revisarà, si escau, l'informe elaborat en la primera fase, a partir del qual l'òrgan instructor elevarà la proposta de resolució al director o la directora general d'Alimentació, Qualitat i Indústries Agroalimentàries, el/la qual dictarà la resolució sobre la concessió o denegació de l'ajut, segons escaigui.
9.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
9.2 Comporta el desistiment de la sol·licitud la manca de presentació de qualsevol dels documents que preveu l'aparat 6 o la manca d'esmena dels requisits esmenables, dins el termini de 10 dies hàbils i amb el requeriment previ.
9.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i notificarà individualment mitjançant notificació individual per mitjans electrònics la resolució d'inadmissió o desistiment a les persones interessades.
9.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor ho ha d'acceptar.
10.1 Abans de la resolució de concessió, l'òrgan concedent comprovarà que la persona sol·licitant compleix els criteris de l'aparat 3.3.1 d'aquestes bases que regulen el percentatge d'ajut a atorgar.
10.2 En la resolució de concessió, figuraran, com a mínim, l'import de la inversió aprovada, el percentatge i l'import de la subvenció aprovada, la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), i també la resta de fons, i les condicions que haurà de complir la persona beneficiària i el termini d'execució i de justificació de les actuacions subvencionades.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària, la Seguretat Social i la Generalitat de Catalunya.
10.3 La resolució es notificarà individualment mitjançant notificació individual per mitjans electrònics d'acord amb l'apartat 8 de l'annex 4.
10.4 La resolució de concessió es pot modificar en cas d'alteració de les condicions que en van determinar l'atorgament, ja siguin relatives a la persona beneficiària o bé com a conseqüència d'una decisió dels òrgans competents de la Unió Europea.
11 Modificacions de la inversió aprovada
11.1 La persona beneficiària cal que comuniqui totes les modificacions de les inversions aprovades.
Les modificacions poden ser substancials o menors, i es defineixen en l'apartat 11.3.
11.2 Les comunicacions han de fer constar que s'adrecen a la Direcció General d'Alimentació, Qualitat i Indústries Agroalimentàries i s'han de presentar en un termini mínim de 2 mesos abans de la finalització del termini de justificació.
Les modificacions substancials requereixen autorització prèvia de l'òrgan concedent abans d'executar-les.
L'autorització es notifica individualment d'acord amb l'apartat 8 de l'annex 4.
11.3 Als efectes d'aquesta Ordre, es consideren:
11.3.1 Modificacions substancials de l'expedient d'ajut, les següents:
a) El canvi de beneficiari/ària.
b) El canvi de localització de les inversions, dins de la indústria o fora de la indústria.
c) Les compensacions (increment o disminució) entre subpartides d'una mateixa partida que siguin de més del 20% del pressupost concedit.
d) Canvis que suposin una disminució global entre més del 20 i el 30% de l'import inicialment aprovat.
e) La modificació del calendari previst per a l'execució de les inversions per causes alienes a la persona beneficiària acreditades degudament i valorades per l'òrgan concedent, amb el límit establert a l'apartat 12.1.
Aquest tipus de modificació es podrà aprovar segons les disponibilitats pressupostàries.
f) Qualsevol modificació que afecti els criteris d'elegibilitat, objectius i criteris de priorització del projecte d'inversió.
11.3.2 Modificacions menors de l'expedient d'ajut, les següents:
a) Les compensacions (increment o disminució) entre subpartides d'una mateixa partida que siguin de menys del 20% del pressupost concedit.
b) Canvis que suposin una disminució global de fins al 20%, inclòs, de l'import inicialment aprovat.
c) Canvis de marca o de proveïdor, o canvis de potència/capacitat, sempre que es mantinguin o millorin les seves característiques tècniques considerant aspectes com ara rendiment, consums energètics i manteniment.
11.4 Cal presentar la sol·licitud de modificació d'acord amb l'imprès normalitzat que consta en el web http://agricultura.gencat.cat/guiajustificacioajuts, que haurà d'anar acompanyat de la documentació requerida.
I, a més, en tots els casos, caldrà revisar la moderació de costos i, per tant, la presentació de tres pressupostos o factures proforma, i també la resta de documentació i requisits que estableix l'apartat 6.4 f) d'aquestes bases reguladores, i a més el nou quadre de pressupostos estimatius que acompanya la resolució de concessió, adaptat a les modificacions, i una memòria explicativa de les modificacions amb detall dels canvis.
11.5 Si les modificacions afecten l'acta de no-inici estesa en la fase de concessió, caldrà fer una nova acta de no-inici de les inversions objecte de la modificació.
Les modificacions que suposin una disminució dels pressupostos aprovats comportaran la reducció proporcional de la subvenció concedida.
No s'admetran disminucions superiors al 30% del pressupost inicial total aprovat d'inversió.
Contràriament, es procedirà d'acord amb l'apartat 12.4 d'aquestes bases reguladores.
Les modificacions que suposin un increment dels pressupostos aprovats no comportaran increment de la subvenció concedida.
11.6 Les modificacions constatades en el moment de la certificació objecte de comunicació de les quals no s'ha emès informe, i les no autoritzades o que no compleixin els requisits establerts en aquesta base reguladora, no seran subvencionables, i se seguirà allò que estableix l'apartat 13 d'aquestes bases reguladores.
11.7 En cas de modificacions posteriors a la certificació, se seguiran els apartats 11.1 a 11.6 d'aquestes bases.
12.1 Les persones beneficiàries han de justificar les actuacions objecte de l'ajut en el termini previst a la resolució de concessió de l'ajut, o, si s'escau, en el termini establert d'acord amb en la convocatòria corresponent.
Aquest termini es fixarà d'acord amb les dotacions pressupostàries anuals previstes en l'article 2.3, i com a màxim serà l'establert a la convocatòria.
12.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, la procedència i l'aplicació d'aquests fons a les activitats subvencionades.
12.3 La documentació justificativa a presentar és la següent: d'acord amb els models normalitzats que es poden obtenir al web http://seu.gencat.cat.
a) Sol·licitud de pagament de l'ajut, d'acord amb l'imprès normalitzat que consta al web http://agricultura.gencat.cat/guiajustificacioajuts.
b) Compte justificatiu, d'acord amb el model normalitzat que es podrà descarregar des de la Seu electrònica https://seu.gencat.cat.
Una memòria explicativa del compliment de la finalitat de l'acció, l'activitat o el projecte subvencionat, amb indicació de les activitats realitzades i dels resultats obtinguts.
Una memòria econòmica sobre el cost de les activitats realitzades, on consti:
- Una relació classificada de les despeses de l'activitat, amb identificació del creditor, el número de la factura o document de valor probatori equivalent en el tràfic mercantil, l'import, la data d'emissió i, si escau, la data de pagament.
- Si la subvenció s'atorga d'acord amb un pressupost, s'ha de presentar una liquidació on s'indiquin i, si escau, es motivin les desviacions respecte del pressupost inicial.
- Factures o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, documentació acreditativa de la percepció de l'import per part del creditor.
Aquestes factures i justificants acreditatius del pagament hauran de ser de data posterior a la sol·licitud d'ajut, i anteriors a la data de finalització del termini d'execució i justificació establert a la resolució de concessió.
- Certificat de taxador independent acreditat degudament i inscrit en el registre oficial corresponent, en el supòsit d'adquisició de béns immobles.
Quan l'actuació subvencionada consisteixi en l'adquisició, la construcció, la rehabilitació o la millora de béns inventariables susceptibles de ser inscrits en el Registre de la Propietat, la persona beneficiària ha de fer constar a l'escriptura que el bé de què es tracti queda afectat a la subvenció per un període de cinc anys, i també l'import de l'ajut concedit.
- Relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència.
Si els justificants de despesa s'imputen parcialment a altres subvencions, caldrà indicar la quantia exacta o el percentatge imputat a cadascuna, amb identificació dels òrgans concedents.
12.4 Perquè sigui subvencionat un projecte, s'exigeix que estigui executat el 70% del pressupost inicial total aprovat d'inversió (aquest import es mantindrà independentment de les modificacions aprovades d'acord amb l'apartat 11).
En cas de no arribar a aquest percentatge d'execució, es revocarà l'ajut d'acord amb l'apartat 13 d'aquestes bases reguladores.
12.5 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
12.6 La proposta de pagament de la subvenció es realitzarà amb la certificació prèvia dels serveis competents del DARP que acrediti la realització de les inversions previstes, amb la justificació documental d'haver efectuat les despeses corresponents a les inversions esmentades i complert els requisits establerts a la resolució.
12.7 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 6.5 de les bases reguladores.
12.8 Les persones beneficiàries estan obligades a facilitar tota la informació que els sigui requerida per la Intervenció General de la Generalitat de Catalunya, la Sindicatura de Comptes o altres òrgans competents estatals o de la Unió Europea, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
12.9 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
12.10 En relació amb les inversions aprovades per mitigar el canvi climàtic, caldrà presentar una memòria mediambiental i les acreditacions corresponents de la consecució dels objectius mediambientals que es van declarar en la sol·licitud de l'ajut.
Per valorar les esmentades memòria i acreditacions, l'òrgan instructor podrà sol·licitar l'avaluació tècnica de les inversions per part d'organismes públics competents en matèria mediambiental i energètica.
12.11 Els establiments que no disposin del permís mediambiental o no el tinguin actualitzat, d'acord amb la Llei 20/2009, de 4 de desembre, de prevenció i control de les activitats, per causes no atribuïbles a la persona beneficiària de l'ajut, hauran de lliurar, juntament amb una còpia del darrer document administratiu del tràmit del permís, una garantia en forma d'aval financer corresponent a l'import de l'ajut certificat, i una declaració responsable signada per la persona beneficiària en la qual reconegui estar informada que en el moment de disposar del permís ambiental corresponent l'haurà de presentar al DARP, i que es revocarà l'ajut i s'executarà l'aval si no s'obté el permís ambiental en el termini de dos anys comptats des de la data de certificació de l'ajut.
El model de declaració responsable està disponible al web http://seu.gencat.cat.
Si quan finalitzi aquest termini no es pot acreditar l'obtenció dels permisos ambientals corresponents, l'òrgan condecent iniciarà el procediment corresponent de reintegrament del total de la subvenció pagada més els interessos legals corresponents regulat a l'apartat 13 d'aquestes bases.
13 Revocació de la concessió i reintegrament de les quantitats percebudes indegudament
13.1 L'òrgan concedent ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar els interessos corresponents en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i la Llei 38/2003, de 17 de novembre, general de subvencions, i al Reglament (UE) 1306/2013 del Parlament Europeu i del Consell, de 17 de desembre, i les seves disposicions d'aplicació, i també en el cas de l'incompliment dels requisits i les condicions establerts en aquestes bases reguladores.
13.3 També escaurà el reintegrament de les quantitats percebudes i l'exigència d'interès de demora corresponent en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
Igualment, escaurà el reintegrament en els supòsits establerts a l'article 35 del Reglament delegat (UE) 640/2014 de la Comissió, d'11 de març, i l'article 63 del Reglament d'execució (UE) 809/2014 de la Comissió, de 17 de juny.
13.4 El reintegrament de les quantitats percebudes indegudament es regeix pel que estableixen el Reglament (UE) 1306/2013 i les normes d'aplicació que el completen i desenvolupen, el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament, i també el Reglament (UE) 1306/2013 del Parlament Europeu i del Consell, el Reglament delegat (UE) 907/20141 de la Comissió i el Reglament d'execució (UE) 908/2014 de la Comissió.
A aquests efectes, l'òrgan competent per instruir el procediment de revocació i/o reintegrament és el Servei de d'Indústries i Comercialització Agroalimentàries i l'òrgan competent per resoldre és la persona titular de la Direcció General d'Alimentació, Qualitat i Indústries Agroalimentàries, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
L'òrgan competent podrà no iniciar el procediment de revocació i reintegrament en un expedient si la quantitat que s'ha de recuperar no excedeix, exclosos els interessos, de 100 euros, o bé quan els interessos no superin els 5 euros.
14 Incompliments i penalitzacions
Aquest apartat detalla els diferents tipus d'incompliment en què pot incórrer una persona beneficiària d'ajut i les possibles penalitzacions que s'hi poden aplicar.
El control dels projectes s'ha d'efectuar, en primer lloc, sobre els aspectes a què es refereix l'apartat 14.1 i, en segon lloc, sobre els aspectes a què es refereix l'apartat 14.2.
14.1 Penalitzacions després de controls d'admissibilitat en la sol·licitud de pagament.
D'acord amb l'article 63 del Reglament d'execució (UE) 809/2014 de la Comissió, de 17 de juliol, en els supòsits en què la diferència entre l'import de la subvenció que es correspon amb la inversió justificada presentada per la persona beneficiària en la sol·licitud de pagament i l'import de la subvenció que es correspon amb la inversió justificada després dels controls d'admissibilitat superi el 10%, s'aplicarà una penalització a la subvenció que es correspon amb la inversió justificada després dels controls d'admissibilitat igual a la diferència entre els dos imports de subvenció esmentats.
En el cas que l'import de la sol·licitud de pagament sigui superior a l'import que figura en la resolució de concessió, l'import sol·licitat esmentat s'ajustarà a l'import de la resolució.
14.2 Penalitzacions per incompliment de criteris/requisits d'admissibilitat i /o compromisos/obligacions de la sol·licitud d'ajut i/o de pagament.
Aquest apartat inclou totes les penalitzacions detectades en controls administratius i sobre el terreny (excepte les d'admissibilitat de les despeses, que es penalitzen d'acord amb l'apartat 14.1), controls específics, controls a posteriori i qualsevol altre que es realitzi sobre l'operació.
El sistema de penalitzacions s'aplicarà sobre l'import que hagi resultat en l'apartat 14.1, sense la penalització derivada de superar el 10%, que s'aplicarà posteriorment, mitjançant l'aplicació de les regles següents:
1r D'acord amb l'article 35.1 del Reglament delegat (UE) 640/2014 de la Comissió, d'11 de març, l'ajut sol·licitat es denegarà o es retirarà totalment si no es compleixen les condicions d'admissibilitat establertes per a la persona beneficiaria de l'apartat 5 d'aquestes bases reguladores i l'objecte de l'ajut, i, per tant, tenen caràcter excloent.
2n D'acord amb l'article 35.2 del Reglament delegat (UE) 640/2014 de la Comissió, d'11 de març, l'ajut sol·licitat es denegarà o es retirarà totalment si no es compleixen els compromisos o altres obligacions recollides a l'apartat 7 d'aquestes bases de tipus bàsic.
3er D'acord amb l'article 35.6 del Reglament delegat (UE) 640/2014 de la Comissió, d'11 de març, quan es determini que la persona beneficiària ha facilitat proves falses a fi de rebre l'ajuda o que no ha facilitat per negligència la informació necessària, se li denegarà l'ajuda o se li retirarà íntegrament.
A més, la persona beneficiària quedarà exclosa de la mateixa mesura o tipus d'operació durant l'any natural en què s'hagi observat la irregularitat i durant l'any natural següent.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut, i d'inspeccionar les inversions per comprovar que es compleix la destinació dels ajuts, requisits i compromisos establerts en aquestes bases reguladores, i el compliment de la normativa sobre els controls que regula els ajuts finançats pel FEADER, fins a transcorreguts cinc anys comptats a partir de l'endemà de la data de pagament final de la subvenció.
A més, quan una persona beneficiària no sigui PIME, no haurà de sotmetre l'activitat productiva a una relocalització fora de la UE, aspecte que es comprovarà entre el sisè i el desè anys després de la data de pagament final de la subvenció.
Així mateix, l'exercici d'aquestes funcions d'inspecció i control inclou les actuacions adreçades a la prevenció i detecció de frau, d'acord amb els reglaments (UE) 1303/2013 i (UE) 1306/2013 i les seves disposicions d'aplicació.
D'acord amb l'article 46.2 de la Llei 38/2003, la negativa al compliment de l'obligació de les persones beneficiàries o terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
Sens perjudici del que estableixen els apartats 13 i 14, i de les especialitats que es puguin derivar de la normativa sectorial aplicable, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 40/2015, d'1 d'octubre, sens perjudici de les especialitats que es puguin derivar de la normativa sectorial aplicable.
Si aquesta conducta està tipificada com a infracció en la legislació aplicable, dona lloc a la incoació de l'oportú expedient sancionador d'acord amb el règim sancionador a què fa referència l'apartat anterior.
Les dades personals de les persones beneficiàries podran ser tractades per organismes nacionals i de la Unió Europea relacionats amb les obligacions de les administracions relatives a la gestió, el control i l'auditoria, i al seguiment i l'avaluació, d'acord amb l'article 117.1 del Reglament (UE) 1306/2013.
A aquests efectes, assisteixen a les persones beneficiàries els drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.
Els ajuts concedits a les persones físiques per import superior a 1.250 euros i els ajuts concedits a persones jurídiques es faran públics en la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Aquests ajuts estan sotmesos al règim de transparència i al sistema de control i sancions establert en el Reglament (UE) 1306/2013 del Parlament Europeu i del Consell, de 17 de desembre, sobre finançament, gestió i seguiment de la Política Agrària Comuna, pel qual es deroguen els reglaments (CE) 352/78, (CE)165/94, (CE) 2799/98, (CE) 814/2000, (CE) 1290/2005 i (CE) 485/2008 del Consell.
Són susceptibles de subvenció les despeses següents, efectuades amb posterioritat a la data de sol·licitud de l'ajut:
1 La construcció i la compra, inclòs l'arrendament financer si la compra es realitza dins el període de justificació, de béns immobles, i també la millora de l'obra civil, incloses les instal·lacions inherents a l'obra civil.
Als efectes del càlcul de la quantia d'inversió subvencionable, al valor de compra d'un immoble es descomptarà el valor del sòl que repercuteixi sobre l'immoble, valorat per un tècnic competent en la matèria.
L'import de la compra del bé immoble està limitat a un màxim del 30% de les inversions totals del projecte.
2 La compra, inclosa la compra a través d'arrendament financer si es realitza dins el període de justificació, i la instal·lació de nova maquinària i béns d'equip, incloses les instal·lacions telefòniques, les fotocopiadores i el maquinari informàtic, fins al valor de mercat del producte.
3 L'adquisició o el desenvolupament de programes informàtics, i l'adquisició de patents, llicències, drets d'autor i marques registrades.
L'import de la compra dels elements esmentats en aquest apartat està limitat a un màxim del 30% de les inversions totals del projecte.
4 Els costos generals vinculats a les inversions recollides als apartats 1) i 2) com ara honoraris d'arquitectes, enginyers i assessors, i honoraris relatius a l'assessorament sobre la sostenibilitat econòmica i mediambiental, inclosos els estudis de viabilitat.
L'import del conjunt de les despeses d'aquest apartat està limitat a un màxim del 12% de les inversions que preveuen els punts 1) i 2).
No són susceptibles de subvenció les actuacions següents:
1 Les instal·lacions d'emmagatzematge frigorífic de productes congelats o ultracongelats, excepte si són necessàries per al funcionament normal de les instal·lacions de transformació, proporcionals a la seva capacitat de producció i destinades exclusivament a l'emmagatzematge dels productes d'aquestes instal·lacions.
2 Les inversions relatives a projectes d'investigació, la promoció de productes agrícoles o l'erradicació de malalties animals.
3 Les inversions de reposició o simple substitució d'equipaments i maquinària, excepte que la nova adquisició correspongui a equipaments o maquinària diferents dels anteriors per la tecnologia utilitzada o pel seu rendiment.
4 Les inversions en equipaments, construcció, etc., iniciades abans de la presentació de la sol·licitud, per les quals ja s'hagi realitzat el primer compromís de compra, encara que solament sigui un pagament a compte.
No estaran afectades per aquesta limitació: els honoraris tècnics, les despeses d'estudis de viabilitat econòmica, de sòls, de mercat i similars, i l'adquisició de patents i llicències (costos de caràcter general descrits en l'article 45.2.c) del Reglament (UE) 1305/2013).
6 La compra d'edificis que hagin de ser enderrocats.
7 Els treballs provisionals que no estiguin directament relacionats amb l'execució del projecte, com l'edificació d'immobles o edificacions provisionals i la instal·lació de maquinària i béns d'equip que no s'ubiquin en el lloc definitiu d'acord amb el projecte d'inversió auxiliable.
Podran ser subvencionables determinats treballs provisionals en l'operació que disminueixin els costos de construcció, com ara els elements accessoris de l'execució del projecte.
8 Els equips d'esbarjo, tret que siguin per a finalitats pedagògiques o comercials (sala de projecció, conferències, aparells multimèdia i similars).
La construcció de vestidors i menjadors, tret que sigui una indústria de nova construcció.
9 Les obres d'embelliment de l'exterior de les instal·lacions, com enjardinaments, zones verdes, plantacions ornamentals i, en general, qualsevol treball de millora del paisatge.
Les obres de tancaments exteriors, i per portades de llum a la indústria.
10 La compra de vehicles, excepte les adaptacions de la carrosseria dels vehicles de transport especialitzat lligats a les activitats de producció, transformació i/o comercialització de l'empresa.
L'import d'aquesta inversió està limitat a un màxim del 40% de la inversió total en cada projecte, excepte en el cas de microempreses, que no tindran limitació màxima.
11 El mobiliari d'oficina i el mobiliari divers.
S'admet l'adquisició d'equips i mobiliari de laboratori i de sales de conferències.
12 La compra de material normalment amortitzable en un any com ara ampolles, embalatges, material fungible de laboratori i similars.
Si els palets, els palets contenidors i les caixes de camp tenen una durada de vida de més d'un any, seran subvencionables quan es tracti d'una primera adquisició o d'una adquisició suplementària, proporcional a una ampliació prevista, i que no siguin venuts amb la mercaderia.
En la comptabilitat de l'empresa, ha d'haver-hi un compte específic per a aquests materials, amb entrades i sortides.
La despesa no podrà superar el 10% de la inversió total en cada projecte.
13 Les despeses de lloguer d'equips i les inversions finançades mitjançant arrendament financer sense opció de compra dins el període de justificació de les inversions, i també les adquisicions de béns en el marc d'un sistema de venda i arrendament retroactiu.
14 Qualsevol actuació per a la qual no s'hagi sol·licitat subvenció en la sol·licitud inicial, o en una modificació comunicada posterior prèviament aprovada pel DARP.
15 Les despeses ocasionades per reparacions i/o obres de manteniment.
16 La compra i instal·lació de maquinària i béns d'equip de segona mà.
17 La part dels costos d'inversions que corresponguin a les intervencions financeres particulars següents:
a) En el cas de l'expropiació de l'antic emplaçament, la part de les càrregues o despeses del nou emplaçament equivalent a la indemnització d'expropiació.
b) Les bonificacions concedides per una societat elèctrica en les despeses de connexió de servei de l'energia elèctrica o similars.
c) Les indemnitzacions d'una assegurança d'incendis.
d) Altres bonificacions de caràcter indemnitzatori.
18 Les despeses relatives al trasllat de maquinària i béns d'equip ja existents fins al nou emplaçament projectat, tret que es tracti de la reubicació dins el mateix establiment quan calgui per a la instal·lació i el funcionament de les noves inversions.
19 La mà d'obra i els materials propis, i els sous i les despeses socials de personal pagats per la persona beneficiària, llevat que es compleixin simultàniament les tres condicions següents, cas en el qual són subvencionables:
a) Que hagi estat contractat especialment i exclusivament per treballar en el projecte.
b) Que sigui acomiadat quan concloguin les obres.
20 Les inversions que figuren a la comptabilitat com a despeses.
Per exemple, les despeses de certificació per a la implantació de sistemes de gestió de qualitat, seguretat alimentària, mediambiental o altres d'específics.
21 Els impostos, les taxes, les contribucions i similars, com per exemple el permís d'obres, permís mediambiental, etc.
22 Les inversions que no respectin les restriccions de la producció o limitacions de l'ajut comunitari en virtut de les organitzacions comunes de mercat.
23 Les inversions dirigides a obtenir productes d'imitació de la llet.
24 Les oficines, quan el seu ús no sigui exclusiu per a les necessitats de l'establiment auxiliat, o bé no estiguin annexades al centre de producció.
En la resta de casos, la inversió subvencionable serà com a màxim el 20% de la total.
25 Les inversions adreçades al sector detallista de comercialització en destinació.
27 Les despeses de tramitació administrativa de l'ajut (gestoria, permisos, etc.).
28 Rètols o indicadors en vies públiques o altres espais públics o privats que no siguin l'establiment, botiga, instal·lació, finca o recinte de la persona sol·licitant.
Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la Seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la Seu electrònica mateixa.
El procediment de sol·licitud dels ajuts regulats en els annexos 1, 2 i 3 s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant la pàgina http://seu.gencat.cat.
4 Identificació de la persona sol·licitant
4.1 La identificació de la persona sol·licitant es farà mitjançant la utilització de sistemes de signatura electrònica que determina la seu electrònica de la Generalitat de Catalunya, d'acord amb els requisits establerts a la Llei 59/2003, de 19 de desembre, de signatura electrònica, i l'esquema nacional de seguretat regulat en el Reial decret 3/2010, de 8 de gener.
4.2 En cas que el sol·licitant sigui una persona jurídica, per realitzar la sol·licitud caldrà el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
5.2 Als efectes del còmput de terminis, la recepció pel Registre telemàtic corporatiu de la Generalitat de Catalunya (S ) en un dia inhàbil s'entén efectuada en el primer dia hàbil següent.
En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, s'indiquin els registres presencials on es pot presentar la documentació alternativament i s'informi sobre els efectes d'aquesta interrupció del funcionament en el còmput dels terminis.
6 Efectes de la presentació de sol·licituds
6.1 D'acord amb l'article 3.9 de la Llei 59/2003, de 19 de desembre, de signatura electrònica, el Departament d'Agricultura, Ramaderia, Pesca i Alimentació reconeix la validesa i l'eficàcia de les sol·licituds presentades telemàticament sempre que es compleixi el mecanisme d'identificació de l'apartat 4 d'aquest annex.
El servei de notificacions electròniques ofereix una adreça electrònica ( https://seu.gencat.cat ) que actua com a dipòsit de les notificacions electròniques, i que compleix els requisits i les garanties de seguretat exigits per la legislació vigent.
Rebreu un avís, sense efectes jurídics, del dipòsit de les vostres notificacions per correu electrònic o missatge curt a la bústia o el/s telèfon/s indicat/s.
D'acord amb els articles 43.2 i 43.3 de la Llei 39/2015, d'1 d'octubre, del procediment administratiu comú de les administracions públiques, i l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del Departament disposeu de 10 dies naturals per a la seva visualització o rebuig.
Des del moment en què es rebutja la notificació, aquesta notificació es considera practicada.